**PRIJEDLOG OKVIRNOG SPORAZUMA**

Udruga ''Treća životna dob'', Velika 1, 32224 Trpina, OIB: 50306253175, koju zastupa predsjednica udruge Biljana Todorčić (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, žiro račun broj\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, zastupan po\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( u daljnjem tekstu: Ponuditelj)

zaključili su sljedeći:

**OKVIRNI SPORAZUM**

Za nabavu higijenskih potrepština

UVOD

Članak 1.

(1) Na temelju provedenog javnog nadmetanja s namjerom sklapanja okvirnog sporazuma s jednim gospodarskim subjektom na razbolje od 2 (dvije) godine, evidencijski broj nabave: UP.02.1.1.05.0056, Naručitelj je Odlukom o odabiru \_\_\_\_\_\_\_\_\_\_\_\_\_\_odabrao ponudu Ponuditelja \_\_\_\_\_\_\_\_\_\_\_\_od \_\_\_\_\_\_sa cijenom od \_\_\_\_\_\_\_\_, odnosno ukupnom cijenom od \_\_\_\_\_\_\_, kao najbolje ocijenjenu ponudu, sukladno objavljenom kriteriju za donošenje odluke o odabiru, te uvjetima i zahtjevima iz Dokumentacije o nabavi.

(2) Ovaj Okvirni sporazum obvezuje na sklapanje ugovora o javnoj nabavi. Sklopljen ugovor temeljem ovog Okvirnog sporazuma, obvezuje na izvršenje Ponuditelja i Naručitelja.

PREDMET I TRAJANJE OKVIRNOG SPORAZUMA

Članak 2.

(1) Predmet ovog Okvirnog sporazuma je utvrđivanje uvjeta za sklapanje ugovora o javnoj nabavi robe i to higijenskih potrepština, a prema predviđenim jediničnim cijenama i specifikaciji u Dokumentaciji o nabavi, ponudi Ponuditelja te uvjetima utvrđenim ovim Okvirnim sporazumom.

(2) Ovaj Okvirni sporazum sklapa se na dvije (2) godine i za tijek navedenog razdoblja predviđa se sklapanje ugovora o javnoj nabavi.

UVJETI PROVEDBE OKVIRNOG SPORAZUMA

Članak 3.

(1) Ovim okvirnim sporazumom su određeni svi uvjeti za sklapanje ugovora o javnoj nabavi, te će Naručitelj s onim potpisnikom Okvirnog sporazuma čija je ponuda u postupku javne nabave za sklapanje Okvirnog sporazuma odabrana i najpovoljnija prema kriteriju odabira ekonomski najpovoljnije ponude, sklapati ugovore o javnoj nabavi. Obveza Ponuditelja je isporuka robe u skladu s ponudom, troškovnikom, tehničkom specifikacijom navedenom u troškovniku i ostalim sastavnim dijelovima ovog Okvirnog sporazuma.

(2) U slučaju da najpovoljniji gospodarski subjekt nije u mogućnosti izvršiti predmet nabave, naručitelj će sklopiti ugovor o javnoj nabavi sa sljedećim raspoloživim najpovoljnijim gospodarskim subjektom prema kriteriju odabira ekonomski najpovoljnije ponude s kojim je sklopljen Okvirni sporazum.

(3) Količina higijenskih potrepština navedenih u Troškovniku okvirno je procijenjena. Stvarna količina higijenskih potrepština temeljem sklopljenog Okvirnog sporazuma može biti veća ili manja od predviđene količine, uz ograničenje da ukupna plaćanja bez poreza na dodanu vrijednost na temelju sklopljenog ugovora ne smiju prelaziti procijenjenu vrijednost nabave.

(4) Ponuditelj je obvezan, ukoliko to Naručitelj zatraži, isporučiti robu u količini većoj od one navedene za pojedinu stavku u Troškovniku. Odbijanje Ponuditelja da navedeno učini daje Naručitelju pravo na polaganje jamstva za uredno ispunjenje ugovora.

(5) Jedinična cijena predmeta nabave ponuđena u postupku za sklapanje Okvirnog sporazuma je fiksna i nepromjenjiva. U cijenu moraju biti uključeni svi troškovi i popusti.

Članak 4.

(1) Za ugovor o javnoj nabavi sklopljen temeljem Okvirnog sporazuma, cijene stavki (jedinične cijene) predmeta nabave su nepromjenjive.

Članak 5.

(1) Isporuka predmeta nabave vršit će se kroz period trajanja ugovora sukladno uvjetima iz Okvirnog sporazuma.

(2) Mjesto isporuke robe je na adresi naručitelja: Udruga ''Treća životna dob'', Velika 1, 32224 Trpina.

(3) Ponuditelj će za isporučenu robu ispostavljati račune mjesečno prema mjestu isporuke robe s detaljnom specifikacijom robe. Račun treba nasloviti na: Udruga ''Treća životna dob'', Velika 1, 32224 Trpina, OIB: 50306253175.

(4) Ukupna plaćanja bez poreza na dodanu vrijednost na temelju ugovora sklopljenog na temelju ovog Okvirnog sporazuma ne smiju prelaziti procijenjenu vrijednost nabave.

Članak 6.

(1) Plaćanje obveza iz sklopljenog ugovora o javnoj nabavi obavlja se na žiro račun odabranog ponuditelja na temelju članka 3. ovog Okvirnog sporazuma navedenog u zaglavlju u roku 30 dana od ispostave računa za isporučenu robu. Za zakašnjela plaćanja Ponuditelj ima pravo obračunati zateznu kamatu maksimalno u visini važeće eskontne stope Hrvatske narodne banke.

Članak 7.

(1) Pri sklapanju ugovora o javnoj nabavi na temelju Okvirnog sporazuma, ugovorne strane ne smiju mijenjati bitne uvjete ovog Okvirnog sporazuma.

Članak 8.

(1) Od okvirnog sporazuma može se odustati pisanom obaviješću jedne strane Okvirnog sporazuma, koja će biti dostavljena poštom preporučeno ili neposrednom dostavom drugoj strani Okvirnog sporazuma.

(3) Gospodarski subjekt može odustati od Okvirnog sporazuma kada ocijeni da pod uvjetima utvrđenim okvirnim sporazumom više ne može isporučivati robu. U tom slučaju sklopljeni ugovor o javnoj nabavi temeljem Okvirnog sporazuma ostaje na snazi do isteka vremenskog važenja.

(4) Naručitelj može odustati od sklopljenog Okvirnog sporazuma osobito u slučaju:

- da gospodarski subjekt s kojim je naručitelj sklopio Okvirni sporazum ne želi neposredno na temelju izvornih uvjeta i ponude dostavljene prije sklapanja Okvirnog sporazuma s naručiteljem sklopiti ugovor o javnoj nabavi temeljem Okvirnog sporazuma.

- da gospodarskom subjektu iz Okvirnog sporazuma nadležno tijelo zabrani gospodarsku djelatnost.

- da gospodarski subjekt u postupku sklapanja ugovora o javnoj nabavi temeljem Okvirnog sporazuma učini povredu odredaba članka 3. Okvirnog sporazuma.

Članak 9.

(1) U slučaju neopravdanog zakašnjenja u isporuci robe ili protivno utvrđenoj ponudi i specifikaciji Ponuditelj odgovara naručitelju za nastalu štetu koju Naručitelj pretrpi na drugim svojim dobrima i to prema općim pravilima o odgovornosti za štetu.

Članak 10.

(1) Ponuditelj ne podliježe odgovornosti za nastalu štetu i raskidu Okvirnog sporazuma zbog neizvršavanja obveza, ako i u onoj mjeri u kojoj je njegovo kašnjenje s izvršenjem Okvirnog sporazuma ili drugi propust u izvršavanju sporazumnih obveza rezultat više sile.

(2) U ovom Okvirnom sporazumu “viša sila” znaci događaj koji je izvan kontrole Ponuditelja i koji ne podrazumijeva pogrešku ili nemar Ponuditelja i koji nije predvidiv.

(3) Ako dođe do situacije više sile Ponuditelj odmah u pisanom obliku obavještava Naručitelja o takvom stanju i njegovom uzroku. Ako Naručitelj u pisanom obliku ne zatraži drugačije, Ponuditelj nastavlja ispunjavati svoje sporazumne obveze u mjeri u kojoj je to realno izvodljivo i nastoji naći sve realne načine za izvršavanje obveza iz Okvirnog sporazuma koje ne sprečava viša sila.

ZAVRŠNE ODREDBE

Članak 11.

(1) Ugovorne strane su suglasne da će se na uređenje svih ostalih odnosa iz ovog Okvirnog sporazuma primjenjivati odredbe Zakona o obveznim odnosima.

Članak 12.

(1) Sve sporove koji eventualno nastanu po ovom Okvirnom sporazumu, ugovorne strane će prvenstveno rješavati sporazumno, a ukoliko se sporazum ne postigne, za odlučivanje o sporu nadležan je Općinski sud u Vukovaru.

Članak 13.

(1) Sastavni dio ovog Okvirnog sporazuma čini ponuda ponuditelja i sva dokumentacija nastala u tijeku trajanja Okvirnog sporazuma potpisana od ovlaštenih predstavnika ugovornih strana.

Članak 14.

(1) Ovaj Okvirni sporazum sastavljen je u četiri (4) istovjetna primjerka, od kojih svaki primjerak ima snagu izvornika, za svaku ugovornu stranu po dva (2) primjerka, a stupa na snagu i obvezuje potpisom svih ovlaštenih predstavnika ugovornih strana.

KLASA:

URBROJ:

U Trpinji, dana \_\_\_\_\_\_ 2018.

Za Naručitelja: Za Ponuditelja: